**Budapest Főváros Főpolgármesteri Hivatala**
**Data Engineer**

Vegyél részt a Főváros korszerű adatgazdálkodásának kialakításában Data Engineer-ként!

Budapest Főváros Főpolgármesteri Hivatala egy fővárosi szintű adatkormányzási keretrendszer kialakításán dolgozik, amely elősegíti az adatok rendelkezésre állását mind a főváros dolgozói, mind Budapest lakossága számára. Az új hivatali szervezeti egység feladata a város adatvagyonának feltérképezése, annak felhasználására tett javaslatok kidolgozása és egy adat-vezérelt szemléletmód elterjesztése pilot-projekteken keresztül.

Az új Data Engineer kolléga kiemelt szerepet tölt be a Főpolgármesteri Hivatal és fővárosi cégek adatainak operatív vagy elemzési felhasználásra való előkészítésében, különböző forrásrendszerekből származó információk összegyűjtésére szolgáló adatcsatornák kiépítésében és a fővárosi adatvagyon integrálásában, konszolidálásában.

# **Részletes feladatok**

* Nagy mennyiségű adat feldolgozására és kezelésére használt adatplatform tervezésében, kiépítésében és folyamatos fejlesztésében való részvétel
* Különböző adatforrásokból adatok kinyerésének, betöltésének és átalakításának automatizálása
* A különböző technológián alapuló forrásrendszerek adatszolgáltatási képességeinek feltárása
* Adatok előkészítése és strukturálása analitikai alkalmazásokban (pl.: Power BI) való felhasználáshoz
* Adatirányítási irányelveknek való megfelelés biztosítása

# **Elvárások**

* Legalább 3-5 éves, releváns szakmai tapasztalat
* SQL és NoSQL adatbázisok, ETL technológia, adattárház és Big Data technológiák ismerete
* RPC/REST API ismerete
* Adat-vezérelt, analitikus szemlélet- és gondolkodásmód
* Komplex folyamatok átlátására való képesség

# **Előnyt jelent**

* Adatintegrációs projektek megvalósításában és/vagy legacy rendszerek modernizációjában szerzett tapasztalat
* Közszféra, közigazgatási szektor ismerete
* Docker/Docker-compose ismerete
* Jártasság valamilyen projekt tervezési és követési eszköz használatában (pl. MS Project, Jira, Confluence)

# **Amit mi nyújtunk**

* Kiemelt fizetés
* Zöldmezős projekt
* Új technológiák megismerésének lehetősége
* Önálló munkavégzés és döntési lehetőség
* Kiemelkedő juttatáscsomag
* Lehetőség egy szemléletében megújuló Fővárosi önkormányzat munkájának formálására

# **Csatolandó iratok**

* Részletes szakmai önéletrajz bérigény feltüntetésével, valamint amennyiben rendelkezik GitHub, Bitbucket vagy GitLab profillal, annak megjelölésével
* Motivációs levél
* Továbbá arra vonatkozó – aláírásával ellátott - nyilatkozata, hogy a benyújtott önéletrajzában és mellékleteiben foglalt személyes adatainak a kiválasztási eljárással összefüggésben szükséges kezeléséhez hozzájárul (ennek hiánya esetén a jelentkezés érvénytelennek tekintendő). A csatolandó nyilatkozat megtalálható a Budapest Portál/Közérdekű adatok/E-információszabadság oldalak/Tevékenységre, működésre vonatkozó adatok/Adatvédelem, közérdekű adatok igénylése/Adatkezelési tájékoztatók/ Adatkezelési tájékoztató Budapest Főváros Főpolgármesteri Hivatalhoz álláshirdetésre, pályázatra jelentkezők vagy aktuális álláshirdetés, pályázat hiányában munkát kereső jelentkezők részére menüpont alatt.

**Jelentkezési határidő:** 2023. február 15.

**Foglalkoztatás jellege:** Határozatlan idejű jogviszony

**A munkavégzés helye:** 1052 Budapest, Városház utca 9-11.

**Az állás betöltésének várható időpontja:** a meghirdetett munkakör az elbírálást követően azonnal betölthető.

**Jelentkezés módja:**

A jelentkezés a Főpolgármesteri Hivatal Humánerőforrás-menedzsment Főosztály (1052 Budapest, Városház utca 9-11.) részére, vagy a karrier@budapest.hu címre szíveskedjen eljuttatni.

A jelentkezésen kérjük feltüntetni: ,,**Data Engineer”**